CELEX: C2004/262/61
Language: fi
Date: 2004-10-23 00:00:00
Title: Asia T-274/04: Georgios Rounisin 8.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/32
            
         Georgios Rounisin 8.7.2004 Euroopan yhteisöjen komissiota vastaan nostama kanne
   (Asia T-274/04)
   (2004/C 262/61)
   Oikeudenkäyntikieli: ranska
   Georgios Rounis, kotipaikka Bryssel, on nostanut 8.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Eric Boigelot.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa kilpailun pääosaston (COMP/A) pääjohtajan 4.8.2003 arviointikertomuksen tarkistajana tekemän päätöksen, joka on kantajalle vastainen siltä osin kuin siinä vahvistetaan ja hyväksytään lopullisesti häntä koskevat arviointikertomukset vuosilta 1997—1999 ja 1999—2001 sellaisina kuin ne olivat,
            
         
               —
            
            
               kumoaa kyseiset arviointikertomukset.
            
         
               —
            
            
               myöntää kantajalle korvauksen tälle aiheutuneesta henkisestä vahingosta, jonka suuruudeksi arvioidaan 8 000 euroa, ja joka johtuu vuosia 1997—1999 ja 1999—2001 koskevien arviointikertomusten laatimisessa eri tasoilla tehdyistä huomattavista virheistä ja mainittujen kertomusten lopulliseen vahvistamiseen liittyvästä merkittävästä viiveestä,
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja väittää kanteensa perusteeksi, että on rikottu henkilöstösääntöjen 25 artiklan 2 kohtaa, 26 ja 43 artiklaa sekä 43 artiklan soveltamisesta 26.4.2002 komission antamia yleisiä täytäntöönpanomääräyksiä. Hän vetoaa myös toimivallan ylittämiseen, puolustautumisoikeuksien rikkomiseen, hyvän hallinnon periaatteen loukkaamiseen, yhdenvertaisen kohtelun periaatteen loukkaamiseen sekä sen periaatteen loukkaamiseen, jonka mukaan nimittävä viranomainen saa tehdä päätöksen vain laillisesti hyväksyttävien syiden perusteella, eli syiden, jotka ovat asiassa merkityksellisiä ja joihin ei liity tosiseikkoja tai oikeudellisia seikkoja koskevaa ilmeistä arviointivirhettä.